钦定古今图书集成/明伦汇编/闺媛典/第307卷 > 皇清四十 > 傅璿妻汤氏
## 钦定古今图书集成/明伦汇编/闺媛典/第307卷 > 皇清四十 > 傅璿妻汤氏

按《南丰县志》：“汤氏，太学生傅璿妻。少孤，年十四，归璿甫五周。璿殁，号恸欲殉。氏母年老无子，常与氏依劝，氏再三，至欲引刀自刺。氏恐，始勉从母命，鞠躬尽瘁，以抚二孤，孤稍成立。氏旋即世，而贞操已二十年矣。凡守节未五十者，不得旌，氏以格于例未与。” 然一日百年，其志同也。史官张大受为作传。子峻，中康熙甲午科副榜。